དུས་རྒྱུན་གསར་འགྱུར་ལྟ་ཉན་ལས་བསམ་ཚུལ་བྲི་རྒྱུར་དགའ་པོ་མེད་གང་ཡིན་ཞེས་ན་ངོས་ནས་ཀུན་གྱི་ལེགས་ཉེས་ལ་དཔྱད་པར་ལྟ་བའི་མིག་གཉིས་ལས་མེད་པ་དེས་གལ་ཏེ་ངོས་འཛིན་ཏང་ནོར་བ་ཡིན་སྲིད་པར་མ་ཚད་ད་དུང་གཞན་གྱི་མིག་ཁྲི་སྟོང་མང་པོས་ཚུར་་རང་གི་ལེགས་ཉེས་ལ་ལྟ་བ་ཡིན་སྟབས་གང་བྱུང་གི་སྐད་ཆ་བཤད་རྒྱུར་ཚོད་འཛིན་བྱེད་ཀྱི་ཡོད་གང་ཡིན་ཟེ་ན་དགྲ་དང་གཉན་ཚང་མར་གཟབས་དགོས་རྒྱུ་གལ་ཆེར་མཐོང་།འོན་ཀྱང་སྐབས་འདིར་ཕྲན་བུ་ཞིག་ཤ་ཚའི་ནད་ཀྱི་མི་བཟོད་པར་་བཤད་འདོད་པ་ནི་རང་གཞུང་ཨ་རིའི་སྐུ་ཚབ་དོན་གཅོད་སྐུ་ཞབས་སྤེན་པ་ཚེ་རིངས་ལགས་ཕྱག་ལས་ནས་གནས་དབྱུང་བཏང་བ་དེ་བློ་མི་བདེ་བ་ཞིག་ཡོང་གི་འདུག་གང་་ཡིན་ཟེ་ན་རང་གཞུང་ནས་གསལ་བཤད་ཐེངས་གཉིས་གནང་བའི་ནང་དོན་ལ་ལྟས་ན་ཕྲུ་གུར་གསལ་བཤད་བྱེད་པ་འདྲ་པོ་ལས་ལོ་མང་རིང་ཆེ་ཆུང་ལ་མ་ལྟོས་པར་རང་གཞུང་གི་ལས་ཁུང་འདྲ་མིན་ནང་ཕྱག་ལས་གནང་མྱོང་མཁན་དེ་ཡང་བྱས་རྗེས་ཆེ་རུང་ཆུང་རུང་ད་ལྟ་འཛམ་གླིང་ཐོག་བོད་ཅེས་པའི་མིང་དེ་གནད་འཐུབ་པ་མ་ཟད་བོད་མི་རིགས་དེ་ལ་ཁྱད་དུ་འཕགས་པའི་ཆོས་དང་རིག་གཞུང་ཕུན་སུམ་ཚོགས་པ་འགྲོ་བ་ཀུན་ལ་རིག་གནས་དེ་འདྲ་པོས་འཕན་ཐོག་འཐུབ་ཀྱི་ཡོད་པ་མངོན་པར་མཛད་མཁན་བླ་ན་མེད་པ་༧གོང་ས་མཆོག་ལ་དད་གུས་ཆེན་པོ་ཡོད་མཁན་ཞིག་ལ་རྒྱུ་མཚན་དེ་ཙམ་མེད་པའི་ཐོག་ནས་གནད་དབྱུང་བཏང་བ་དེ་ནི་གལ་ཏེ་མིང་དོན་མཚུངས་པའི་རྩ་ཆེའི་སྲིད་སྐྱོང་ཞབས་འདེགས་དེའི་ཐོག་ནས་གནང་ན་སྒེར་འཁོན་ཕྱོགས་འཐེན་ལས་ཕྱི་ནང་བོད་རིགས་ཡོངས་ཀྱི་གཅིག་བསྒྲིལ་དང་མ་འོང་འཐབ་བརྩོད་རང་གཞུང་ལ་ཡིད་ཆེས་སོགས་གང་ཐད་ནས་མི་ལེགས་པར་བསམ།ཐོག་མར་བློ་སེང་སྲིད་སྐྱོང་འོས་མིར་འགྲོ་སྐབས་ནས་ཁོང་གིས་འུར་གཏམ་མང་པོ་བཤད་པའི་ཐོག་དེ་ཙམ་ཀྱི་ཁོང་གིཐོག་གཏིང་སྤོབས་མེད་པའི་ལོ་ཆུང་མང་པོས་ཁོང་ཨ་རིའི་སྙན་གྲགས་ཆེ་བའི་མཐོ་སློབ་ནས་དབྱིན་སྐད་ཐོག་སྦྱང་པའི་འབུམ་རམ་པའི་ཕྱག་འཁྱེར་འཐོབ་ཡོད་པའི་རྒྱུ་མཚན་ཙམ་ལས་ཁོང་སྲིད་སྐྱོངས་སུ་བཀོད།འོན་ཀྱང་ད་ལྟ་ང་ཚོར་འཛམ་གླིང་ཐོག་ནས་དོ་སྣང་དང་ཆ་འཇོག་ཞིག་སླེབས་ཀྱི་ཡོད་པ་ནི་བོད་པས་དབྱིན་ཅིའི་སྐད་ཤེས་པར་མ་ཡིན་པར་མི་རིགས་དེ་ལ་ཁྱད་དུ་འཕགས་པའི་ཆོས་དང་རིག་གཞུང་རིག་གཞུང་དེ་འཛིན་བསྐྱོང་གནང་མཁན་གྱི་དབུ་འཁྲིད་བཟང་པོ་༧གོང་ས་མཆོག་དེ་ཡང་༧གོང་ས་མཆོག་གི་སྐུ་གསུང་ཐུགས་ཀྱི་ཡོན་ཏན་ཚང་མ་བོད་ཀྱི་སྐད་ཡིག་ཁོ་ནའི་ཐོག་ནས་ཡིན་པ་ལས་༦གོང་ས་མཆོག་གི་དབྱིན་སྐད་སྐྱོན་མཁྱེན་གྱི་བསམ་པའི་ཐོག་ནས་འཛམ་གླིང་མི་མང་གིས་དད་གུས་དང་ཆེ་མཐོང་འཐོབ་པ་མ་ཡིན་༧གོང་ས་མཆོག་གི་ཕྱག་ལེན་གནང་བཞིན་པ་ནི་ཆེས་སྟོབས་ཤུགས་དང་རྒྱུན་རིང་ནས་འགྲོ་བ་ཀུན་ལ་འཕན་པའི་བོད་ཀྱི་ནང་ཆོས་དང་བོད་ཀྱི་སྐད་ཡིག་དེ་ཡིན།དེར་སྟན་སྐུ་ཞབས་བློ་སེང་གི་དབྱིན་སྐད་ཐོག་ནས་སྦྱང་པའི་འཁྲིམས་བརྩོད་པར་ང་རང་དེ་ཙམ་གྱི་ཧང་མི་སང་རྩ་བའི་འཁྲིམས་པའི་སློབ་སྦྱོང་ནི་ཧམ་པ་བཤད་ཏང་སྦྱང་ནས་རང་ངོས་སུ་བདེན་པ་ཡོད་རུང་མེད་རུང་རྒྱལ་ཁ་འཐོབ་པ་བཟོ་རྒྱ་དེ་རེད་འོན་ཀྱ་གནད་སྐབས་ཀྱི་རྒྱལ་ཁ་ལས་ཕུག་ས་སུ་རང་དང་རང་གི་གྱོད་གཏོན་པ་གཉིས་ཀར་བདེ་བ་མི་འཐོབ་།རྩ་བའི་མི་དྲང་པོ་དང་ཡ་རབས་ལ་འཁྲིམས་བརྩོད་པ་ནམ་ཡང་དགོས་པ་མེད་མ་འོང་མི་ཀུན་གྱི་བོད་ཡིག་དང་ནང་ཆོས་སྦྱང་ནས་མི་ཚང་མ་དྲང་པོ་དང་ཡ་རབས་ཆགས་ན་འཁྲིམས་བརྩོད་པ་དགོས་དོན་མེད་འོན་ཀྱང་འཁྲིམས་བརྩོད་པར་དགོས་རྒྱ་ནི་མི་མ་རབས་དང་ཁྲམ་པ་གང་མང་དགོས་རྒྱ་དེ་རེད།